Dende a fins d'o sieglo XX, diferents grupos ecolochistas y animalistas, como la Grupo Antitaurino Oscense, demandan a prohibición d'as corridas de toros, sin guaire suerte. En as Islas Canarias as corridas de toros estioron prohibidas por o Parlamento de Canarias o 30 de abril de 1991 dende una Iniciativa Lechislativa Popular (ILP) presentata por l'Agrupación Tinerfeña de Independientes. A ciudat de Barcelona, se declaró de traza oficial contra a tauromaquia en l'anyo 2004 por una petición popular que arreplegó 245.000 firmas y a Generalidat de Catalunya lo fació o 28 de chulio de 2010 con efecto d'1 de chinero de 2012 ta toda Catalunya contra as corridas de toros pero protechiendo os Correbous.